《昨与余游如陈广元张寿卿江伯纪陈通卿皆上计》
宋代·曾丰

枕中肘后为渠空，效验如何小不同。
失马安知非后福，获麟未必不终穷。
纪昌已费二年学，造父犹争三日功。
了却酸辛残事业，从教运塞与时通。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。